Melun

Melun je mesto v strednej časti Francúzska, v departemente Seine-et-Marne a regióne Île-de-France. Je sídlom prefektúry.

Poloha
Melun leží asi 50 km juhovýchodne od Paríža na brehu rieky Seiny, medzi Brie a Gâtinais. Má tri časti: l'île Saint-Étienne v rieke, časť na južnom brehu rieky a na Varennskej rovine, ktorá sa postupne dvíha k lesu Fontainebleau a časť severnom brehu, ktorá sa postupne dvíha k plošine Brie.

Dejiny 
Dejiny mesta začínajú už v roku 52 pred Kr. (Melodunum). Jeho stredoveké dejiny začínajú v 6. storočí. Kráľ Chlodovik I. povýšil mesto na vojvodstvo a opevnil hradbami. Bohatstvo mesta lákalo Vikingov, ktorí ho dvakrát vyplienili (852 a 886). 

V Melune často sídlili prví Kapetovci. V roku 1420 mesto obliehali Angličania a Burgundčania. Z tohto obdobia pochádza miestne heslo: Fides muris usque ad mures (Verní hradbám až do zjedenia krýs).

V roku 1790 vznikol departement Seine-et-Marne  z častí Île-de-France, Brie, Champagne a Gâtinais. Melun sa stal sídlom prefektúry.

Hospodárstvo
V meste a okolí je rozvinutý priemysel dopravných strojov, letecký a farmaceutický priemysel a pivovarníctvo. Mesto sa preslávilo výrobou syra Brie.

Na ostrove na rieke je väznica pre ťažkých zločincov.

Pamiatky
 Notre-Dame de Melun: kostol založený v 11. storočí
 Opátstvo Saint-Sauveur: založené v 11. storočí
 Botanická záhrada: založená  v roku 1795
 Mestské múzeum
 Radnica (1847 - 1848)

Významné osobnosti
 Blanka Kastílska (* 1188 – † 1252), francúzska kráľovná a po manželovej smrti regentka Francúzska za maloletého syna Ľudovíta IX.
 Nicolas Fouquet (* 1615 — † 1680), minister financií za vlády Ľudovíta XIV.
 Anna Gavalda (* 1970), spisovateľka
 Lilian Thuram (* 1972), bývalý futbalista, hráč s najvyšším počtom reprezentačných štartov za Francúzsko
 Claude Makélélé (* 1973), futbalista
 Laure Manaudou (* 1986), olympijská víťazka v plávaní 2004

Partnerské mestá 
  Crema, Taliansko, 2001
  Ouidah, Benin, 2003
  Spelthorne, Veľká Británia, 1990
  Stuttgart, Nemecko, 1985

Iné projekty

Externé odkazy 
Oficiálna stránka

Zdroj 

Mestá v Île-de-France
Obce v departemente Seine-et-Marne